text: Hovedstaden må selv betale gildet
  22 oktober 2014 kl. 16.14
  Hvorfor skal gamle og børn i Aabenraa og Tønder have ringere service end tilsvarende grupper i hovedstadsområdet, selv om de betaler mere i skat end Københavnerne. Debatten bliver i dag rejst af borgmestre og lokale folketingsmedlemmer.
  Hovedstadsområdet får hvert år 2,4 milliarder kroner i særlige tilskud, fordi området i gamle dage var fattigt. Sådan er det ikke mere - og nu vil en række kommuner have rettet op på skævheden.
  Hvis skævheden bliver rettet op, så vil det betyde Esbjerg kommune får ekstra 83 millioner kroner - 726 kroner mere pr. indbygger. Tønder vil score 33 millioner - eller 857 kroner pr. indbygger. Og Aabenraa kommune vil få 46 millioner ekstra i kassen - det svarer til 783 kroner mere pr. indbygger. Hedensted ville få 30 millioner eller 660 kr. pr. indbygger.
  Se hvordan tallene er for din kommune:
  
  